बैंगलुरू की पिच बेहद सपाट थी और यही कारण है कि लगभग हरेक टीम ने 300 से ज्‍यादा रन दिए. हालात गेंदबाजों के खिलाफ हैं. भारतीय गेंदबाजों को इस बात का श्रेय जरूर दिया जाना चाहिए कि इंग्लैंड के खिलाफ मैच में वे टीम को फिर मुकाबले में ले आए. जब एंड्रयू स्ट्रॉस और इयान बेल अपनी लय में थे, तो एक निश्चित हार भारतीय टीम के सामने मुंह बाये खड़ी थी. न केवल इस भागीदारी को तोड़ने बल्कि भारत को अगर जीत नहीं, तो टाई दिलाने के लिए जहीर खान ने बेहद अच्छी गेंदबाजी की.